Bosaapie | LekkeSlaap
Adres: Maroelaweg 585, Marlothpark, 1321, Mpumalanga
Bosaapie is sentraal in Marlothpark geleë en bied gehalteverblyf aan 'n gesin. Dis maklik bereikbaar vanaf die N4 en naby verskeie doendinge, besienswaardighede en geriewe.
Die huis beskik oor 2 slaapkamers en bied slaapplek aan 4 gaste. Die hoofslaapkamer het 'n dubbelbed en die tweede slaapkamer het 2 enkelbeddens. Gehaltematrasse, kussings en linne word voorsien en elke kamer het 'n waaier vir warm somersdae. Daar is 'n dubbelslaapbank in die sitkamer. Gaste moet hulle eie beddegoed vir die slaapbank saambring. Die badkamer het 'n stort, toilet en 'n wasbak.
Die kombuis is met 'n tweeplaatstoof, yskassie, tee- en koffiemaakgeriewe, eetgerei en breekware toegerus.
Die sitkamer het oorgenoeg sitplek, 'n waaier en 'n TV met sekere DStv-kanale. Die huis het lugversorging.
Daar is braaigeriewe en stoepmeubels op die stoep. Die huis het ook 'n plonspoel waarin gaste kan afkoel.
Die park het verskeie geriewe, soos 'n gemeenskaplike swembad en 'n restaurant op die oewer van die Krokodilrivier waar gaste 'n skemerkelkie kan geniet terwyl hulle kyk hoe die diere by die watergat drink.
Daar is sebras, bosvarke en ander wilde diere in die park. Daar is ook snags nagapies by die voerplekke.
Bosaapie is sowat 100 m vanaf die Krugerwildtuin se grens wat met die Krokodilrivier geskei word.
Nag- en daguitstappies in die Krugerwildtuin kan teen bekostigbare tariewe gereël word.
Mosambiek se grens is sowat 31 km weg en Swaziland se grens is 77 km weg. Gaste kan ook die Panoramaroete in Hazyview, wat 148 km weg is, verken. Dit sluit God's Window, Bourke's Luck-kolkgate by die Blyderivierspoort en Mac Mac met pragtige uitsigte in.
Gaste kan ook die wilde perde by Kaapsche Hoop anderkant Nelspruit aanskou.
’n Bespreking by Bosaapie sluit in:
Maroelaweg 585, Marlothpark, 1321, Mpumalanga
https://d288tngog90ix0.cloudfront.net/AAEAAQAAAAAAAAAAAAAA3ff50f4942f11bf8bda7462579e921c972d51760d6571fcd17dfd83e4bb642118649dd5bd559a5d6c502f0bd505c80fa9bc3?w=1440&h=960&fit=crop&auto=format Vanaf R750 per nag (plek vir 6) 585 Maroela Road Marloth Park 1321 Mpumalanga 086 999 0018 14:00-20:00 10:00 -25.36833 31.75944